

**"Заң жобалау қызметі мәселелері жөніндегі ведомствоаралық комиссия туралы" Қазақстан Республикасы Премьер-Министрінің 2016 жылғы 19 ақпандағы № 11-ө өкіміне өзгерістер мен толықтырулар енгізу туралы**

Қазақстан Республикасы Премьер-Министрінің 2021 жылғы 31 мамырдағы № 96-ө өкімі.

      "Заң жобалау қызметі мәселелері жөніндегі ведомствоаралық комиссия туралы" Қазақстан Республикасы Премьер-Министрінің 2016 жылғы 19 ақпандағы № 11-ө өкіміне мынадай өзгерістер мен толықтыру енгізілсін:

      көрсетілген өкіммен бекітілген Заң жобалау қызметі мәселелері женіндегі ведомствоаралық комиссия туралы ережеде:

      6-тармақтың 8) тармақшасы мынадай редакцияда жазылсын:

      "8) реттеушілік саясаттың консультативтік құжаттарына негізделген заң жобалары тұжырымдамаларының жобаларын қарастыру;";

      10-тармақ алып тасталсын;

      көрсетілген екіммен бекітілген Заң жобалау қызметі мәселелері жөніндегі ведомствоаралық комиссияның құрамында:

      мына:

      "Қазақстан Республикасы Әділет министрінің орынбасары, төрағаның орынбасары;

      Қазақстан Республикасы Төтенше жағдайлар министрінің орынбасары;

      Қазақстан Республикасы Қаржы министрлігінің аппарат басшысы;

      Қазақстан Республикасы Білім және ғылым министрлігінің аппарат басшысы;

      Қазақстан Республикасы Ауыл шаруашылығы министрлігінің аппарат басшысы;

      Қазақстан Республикасы Ұлттық экономика министрлігінің аппарат басшысы;

      Қазақстан Республикасы Экология, геология және табиғи ресурстар министрлігінің аппарат басшысы;

      Қазақстан Республикасы Ақпарат және қоғамдық даму министрлігінің аппарат басшысы;

      Қазақстан Республикасы Цифрлық даму, инновациялар және аэроғарыш енеркәсібі министрлігінің аппарат басшысы;

      Қазақстан Республикасының Стратегиялық жоспарлау және реформалар агенттігінің аппарат басшысы (келісу бойынша);"

      деген жолдар мынадай редакцияда жазылсын:

      "Қазақстан Республикасының Әділет вице-министрі, төрағаның орынбасары;

      Қазақстан Республикасының Төтенше жағдайлар вице-министрі;

      Қазақстан Республикасының Қаржы вице-министрі;

      Қазақстан Республикасының Білім және ғылым вице-министрі;

      Қазақстан Республикасының Ауыл шаруашылығы вице-министрі;

      Қазақстан Республикасының Ұлттық экономика вице-министрі;

      Қазақстан Республикасының Экология, геология және табиғи ресурстар вице- министрі;

      Қазақстан Республикасының Ақпарат және қоғамдық даму вице-министрі;

      Қазақстан Республикасының Цифрлық даму, инновациялар және аэроғарыш өнеркәсібі вице-министрі;

      Қазақстан Республикасының Стратегиялық жоспарлау және реформалар агенттігі төрағасының орынбасары (келісім бойынша);";

      "Қазақстан құрылыс салушылар қауымдастығының атқарушы директоры (келісім бойынша);" деген жол алып тасталсын;

      "Материалдық-техникалық қамтамасыз ету басқармасының "Парламентаризм институты" шаруашылық жүргізу құқығындағы республикалық мемлекеттік кәсіпорының директоры." деген жолмен толықтырылсын.

|  |  |
| --- | --- |
|
*Премьер-Министр*
 |
*А.Мамин*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК